Σύστημα Περιβαλλοντικής Αξιολόγησης LEED (Leadership in Energy and Environmental Design) στη Διαχείριση Κατασκευαστικών Έργων
Creators: name: Κούτλα, Ειρήνη Σπυρίδωνος
Publisher: name: Aristotle University of Thessaloniki
Year: 2015
Subjects: Αειφορία-Βιοκλιματικός Σχεδιασμός
Διαχείριση Κατασκευαστικών Έργων
Περιβαλλοντική Αξιολόγηση-Πιστοποίηση
Sustainability-Bioclimatic Design
Construction Project Management
Environmental Assessment-Certification

description: Στο πλαίσιο ανάγκης προστασίας του περιβάλλοντος με περιορισμό των επιπτώσεων της ανθρώπινης επέμβασης σε αυτό, η έννοια της βιώσιμης ανάπτυξης και της αειφορίας έχουν ήδη αρχίσει να εδραιώνονται και να επεκτείνονται σε όλους τους τομείς ανθρώπινης δραστηριότητας με ιδιαίτερη έμφαση και εφαρμογή στον κατασκευαστικό κλάδο. Βασικοί τρόποι επίτευξης της βιωσιμότητας σε αυτόν τον κλάδο αποτελούν η υιοθέτηση αρχών του βιοκλιματικού σχεδιασμού και ο συνεχής έλεγχος της απόδοσης σε διάφορες κατηγορίες υφιστάμενων αλλά και νέων έργων, με επιθυμητό στόχο την ελαχιστοποίηση της κατανάλωσης ενέργειας και μείωσης του κόστους καθ’ όλη τη διάρκεια του κύκλου ζωής τους. Ο όρος «πράσινο» για το χαρακτηρισμό έργων και κατασκευών έχει συνδεθεί με τη βιωσιμότητα και έχει εξελιχθεί σε βασικό ζητούμενο σύγχρονων αλλά και υφιστάμενων κατασκευών.Ο κλάδος της διαχείρισης τεχνικών και κατασκευαστικών έργων, επηρεάστηκε από τη διεθνή αυτή τάση προς την κατεύθυνση του αειφόρου σχεδιασμού, γεγονός που οδήγησε στην προσπάθεια δημιουργίας μοντέλων καθώς και διαμόρφωσης εξειδικευμένου τρόπου διαχείρισης των νέων αυτών κατασκευών, με χρήση αντίστοιχων εργαλείων και λογισμικών, και αξιοποίησης αρχών Ολοκληρωμένου Σχεδιασμού στη Διαχείριση και τη σύσταση Ομάδας του Έργου. Παράλληλα, η επιδίωξη εξασφάλισης ενός εδραιωμένου τρόπου για τη συλλογή, αξιολόγηση και οργάνωση όλων των απαραίτητων πληροφοριών μέτρησης της απόδοσης των έργων, με σκοπό την ορθή λήψη αποφάσεων που οδηγούν στα επιθυμητά αποτελέσματα, οδήγησε στην ανάπτυξη εργαλείων και συστημάτων περιβαλλοντικής αξιολόγησης και προτύπων πιστοποίησης, Ο συνδυασμός των απαιτήσεων διαχείρισης ενός κατασκευαστικού έργου με τις απαιτήσεις σχεδιασμού και τρόπου οργάνωσης της λειτουργίας του, προκειμένου να είναι υποψήφιο προς πιστοποίηση από ένα πρόγραμμα περιβαλλοντικής αξιολόγησης, περιλαμβάνει πολλές παραμέτρους οι οποίες πρέπει να λαμβάνονται υπόψη κατά τη διαχείριση του αντίστοιχου έργου, υφιστάμενου ή νέου, με διαμόρφωση περαιτέρω πολιτικών. Λαμβάνοντας λοιπόν υπόψη την υφιστάμενη κατάσταση και τις απαιτήσεις βιώσιμης ανάπτυξης και σχεδιασμού που σχετίζονται άμεσα με το σύγχρονο δομημένο περιβάλλον επιλέχθηκε το θέμα της διπλωματικής με τίτλο «ΣΥΣΤΗΜΑ ΠΕΡΙΒΑΛΛΟΝΤΙΚΗΣ ΑΞΙΟΛΟΓΗΣΗΣ LEED (LEADERSHIP IN ENERGY AND ENVIRONMENTAL DESIGN) ΣΤΗ ΔΙΑΧΕΙΡΙΣΗ ΚΑΤΑΣΚΕΥΑΣΤΙΚΩΝ ΕΡΓΩΝ». Στην εκπόνηση του εξετάζεται διεξοδικά ένα από τα πιο διαδεδομένα συστήματα αξιολόγησης και πιστοποίησης βιώσιμων κτιρίων, το LEED, και διερευνάται η συσχέτιση και η δυνατότητα ενσωμάτωσής του στη διαχείριση κατασκευαστικών έργων. Αποτέλεσμα αυτής της διερεύνησης αποτελεί η δημιουργία ενός συμπτυγμένου Οδηγού με πληροφορίες πιστοποίησης για έργα LEED σε συσχετισμό με τον τρόπο διαχείρισης τόσο της διαδικασίας σχεδιασμού (για νέα έργα) όσο και της διαδικασίας πιστοποίησης αυτών, σύμφωνα με αντίστοιχους ξενόγλωσσους Οδηγούς επίσημων φορέων. Παράλληλα, έπειτα από προσωπική μελέτη διερεύνησης δυνατότητας πιστοποίησης ενός υφιστάμενου ελληνικού κτιρίου κατά LEED, ολοκληρώθηκε η οργάνωση ενός βασικού «οδικού χάρτη» διαχείρισης της διαδικασίας πιστοποίησης υφιστάμενων κτιρίων που επιδιώκουν την αντίστοιχη πιστοποίηση με σκοπό τη διευκόλυνση της εν λόγω διαδικασίας και την εδραίωση του οδικού χάρτη με σκοπό τη μελλοντική του χρήση.
description: In the context of the emergently needed environmental protection with the limitation of the human intervention impact on the environment, the concept of sustainable development and sustainability have begun to establish themselves and expand to all aspects of human activities, with a particular emphasis and implementation on the construction industry. Key ways of achieving sustainability in this sector, are the adoption of principles of bioclimatic design and continuous monitoring of performance in several categories of existing and new building projects, with desired goal of minimizing energy consumption and reducing costs throughout their life cycle. The term "green" for the description of projects and structures has been connected with sustainability and has become a basic requirement of modern and existing structures. The sector of construction project management, influenced by the international trend towards sustainable design, was led to the attempt to create models and configuration of specialized methods for managing these new type of construction projects, using corresponding tools and software as well as the Integrated Design principles in the management procedure and the recruitment of the project team. At the same time, the aim to ensure a well-established method for the collection, evaluation and organizing of all the necessary information for measuring the performance of the projects in order to correct decisions that lead to the desired results, led to the development of tools and environmental assessment standards and certification systems. The combination of managing a construction project requirements with the organizational planning and providing operational requirements in order to be a candidate for certification of an environmental evaluation program includes several parameters which must be considered when managing the respective projects, existing or new, with further shaping policies. Therefore, the theme of the present diploma thesis was chosen, taking into account the current situation and the sustainable development and design needs directly related to the modern built environment and is entitled as " ENVIRONMENTAL ASSESSMENT SYSTEM LEED (LEADERSHIP IN ENERGY AND ENVIRONMENTAL DESIGN) IN CONSTRUCTION PROJECT MANAGEMENT" . This thesis examines one of the most widespread assessment and certification system of sustainable buildings, LEED, and investigates the correlation and the possibilities for integrating it with the management of construction projects. Result of this investigation is the creation a compact guide with information about certifying LEED projects in connection taking into consideration both the planning process (for new projects) and their certification process according to relevant foreigners official bodies’ Guides. Meanwhile, after a personal research on investigating the possibility of certifying an existing Greek building according to LEED, a basic Roadmap was created about managing the certification process of existing buildings seeking certification. The goal was to facilitate this process and consolidate the present Roadmap for future use.